Swimming at the 2024 Summer Olympics

Na dem hold de swimming competitions for de 2024 Summer Olympics insyd Paris from 27 July to 9 August 2024. Pool events (27 July to 4 August) take place for de Paris La Défense Arena, plus de two-day marathon swimming (8 to 9 August) dem stage for Pont Alexandre III thru de Seine River.

## Events
Similar to de 2020 program format, swimming dey feature total of 37 events (18 each give men den women den 1 mixed event), wey dey include two 10 km open-water marathons. Na dem contest de events wey dey following (all pool events be long-course, wey distances dey insyd meters unless dem state):

* Freestyle: 50, 100, 200, 400, 800, den 1500;
* Backstroke: 100 den 200;
* Breaststroke: 100 den 200;
* Butterfly: 100 den 200;
* Individual medley: 200 den 400;
* Relays: 4 × 100 free, 4 × 200 free; 4 × 100 medley (men's, women's, den mixed)
* Marathon: 10 kilometres

### Schedule
De swimming program schedule give Paris 2024 go occur insyd two segments. For de pool events, similar to de case give de 2012 Games, prelims run insyd de morningti, follow by de semifinal den final sessions insyd de eveningti den de nightie session (secof de substantial fees NBC bia give rights to de Olympics, de IOC allow NBC make dem influence for event scheduling make dem maximize U.S. television ratings wen possible; NBC agree to $7.75 billion contract extension for 7 May 2014, make dem air de Olympics thru de 2032 Games wey e sanso be one of de major sources of revenue give de IOC). Na dem institute chaw significant changes to de swimming schedule, plus de program dey extend to nine days for de first time as dem oppose to de regular eight-day format. Dem go use de extra day make dem alleviate de schedules of de swimmers wey go compete insyd de individual den relay events for de same period. Moreover, e dey relieve packed schedule wey witnessed three fresh events dem add to de program for de previous Games.

Insyd February 2024, dem announce change to de original schedule give Days 5 den 6, after de French swimming governing body lobby make dem give Léon Marchand chance make he win both de men's 200 metre butterfly den 200 metre breaststroke events. All events remain for de originally planned days top, buh na dem modify de event order make e create longer gap between de 200 metre butterfly den 200 metre breaststroke events.

M = Morningti session, dey start for 11:00 local time (09:00 UTC).

E = Eveningti session, dey start for 20:30 local time (18:30 UTC).

## Qualification

### Individual events
World Aquatics dey establish qualifying times give individual events. De time standards dey consist of two types, namely "Olympic *Qualifying* Time" (OQT, colloquially dem know am as de *A-cut*) den "Olympic *Consideration* time" (OCT, colloquially dem know am as de *B-cut*). Each country fi enter maximum of two swimmers per event, provide say dem meet de (faster) *qualifying* time. A country fi enter one swimmer per event wey dey meet de *invitation* standard. Any swimmer wey meet de "qualifying" time dem go enter into de event for de Games; a swimmer wey dey meet de "invitation" standard be eligible for entry dem allot by ranking. If a country no get swimmer wey dey meet either of de qualifying standards, e fi enter one male den one female. A country no dey receive allocation spot buh dey enter at least one swimmer wey dey achieve qualifying standard fi enter those plus de highest ranking.

### Relay events
Each relay event dey feature 16 teams, dem compose of de following:

* 3: top three teams base for dema final results top dem achieve for de 2023 World Aquatics Championships insyd Fukuoka, Japan
* 13: top thirteen teams, plus de fastest times base upon de results dem achieve insyd dema preliminary heat den finals performances insyd de 2023 World Aquatics Championships insyd Fukuoka den 2024 World Aquatics Championships insyd Doha, dey exclude those teams dem already qualify insyd dat event from de 2023 World Aquatics Championships insyd Fukuoka.

All athletes dem enter insyd individual events dem fi use dem insyd relays, even if dem no achieve de OCT for de corresponding stroke den distance of de relay for wich dem enter. Relay teams fi compose of additional athletes according to de number of events dem qualify for.

### Open-water swimming
De men's den women's 10 km races feature 22 swimmers each, three less dan those insyd de Tokyo 2020 roster:

* 3: de three medalists insyd de 10 km races for de 2023 World Aquatics Championships insyd Fukuoka, Japan
* 13: de top thirteen swimmers wey dey vie for qualification for de 2024 World Aquatics Championships insyd Doha, Qatar
* 5: one representative from each FINA continent (Africa, de Americas, Asia, Europe, den Oceania).
* 1: from de host nation (France) if dem no qualify by oda means. If one anaa more French open water swimmers qualify regularly den directly, dem go relocate dema slots to de next highest-ranked eligible swimmers from de 2024 World Aquatics Championships.

## Medal summary

### Medal table
  *   Host nation (France)

### Men's events

### Women's events

 [b]Swimmers wey participate insyd de heats per wey dem receive medals.

### Mixed events

 [b]Swimmers wey participate insyd de heats per wey dem receive medals.

## Records
Na dem set de world den Olympic records wey dey follow during de competition:

### World records

### Olympic records

## Chinese swimmers doping allegations
For 20 April 2024, *The New York Times* reveal say 23 members of de Chinese swimming team test positive for performance-enhancing drug dem dey bell Trimetazidine seven months prior to de start of de 2020 Summer Games wey dem allow dem make dem participate insyd de games plus sam of de swimmers win medals. Dey follow de publication of de report, Travis Tygart, CEO of de United States Anti-Doping Agency, accuse de World Anti-Doping Agency (WADA) den de Chinese Anti-Doping Agency (CHINADA) of dem cover up doping by Chinese swimmers.

WADA argue de amount na dem detect be too low to enhance performance. CHINADA, wey na dem report de results to WADA den FINA (now World Aquatics), blame dem for contamination from hotel kitchen, rationale dat potentially dey exempt findings from make dem make am public. WADA release statement, wey dey explain dat "[it] was not possible for WADA scientists or investigators to conduct their enquiries on the ground in China given the extreme restrictions in place due to a COVID-related lockdown. WADA ultimately concluded that it was not in a position to disprove the possibility that contamination was the source of TMZ and it was compatible with the analytical data in the file." World Aquatics ein investigation agree plus WADA.

## References


## External links

* Results book – Swimming
* Results book – Marathon Swimming